中吕・红绣鞋竹衫儿
作者：乔吉
朝代：元

paragraphs: 并刀剪龙须为寸，玉丝穿龟背成文，襟袖清凉不沾尘。
汗香晴带雨，肩瘦冷搜云，是玲珑剔透人。
浃背全无暑汗，曲肱时印新瘢，衬荷花落魄壮怀宽。
挹风香双袖细，披野色一襟团，满身儿窥豹管。
书所见脸儿嫩难藏酒晕，扇儿薄不隔歌尘，佯整金钗暗窥人。
凉风醒醉眼，明月破诗魂，料今宵怎睡得稳。
泊皋亭山下石骨瘦金珠窟嵌，树身驰璎珞褴衤参，秋影秋声绕蓬龛。
青山黄鹤楼，白水黑龙潭，野猿啼碎胆。